أتذكر بفترة الانتخابات (سيئة الذكر) دار حديث بيني وبين بعض الاصدقاء, البعض منهم كان مؤيد لفكرة المقاطعه.. يعني مثلي,لعدم ايماني بهالتجربه الديمقراطيه الفاشله ولأن الوضع راح يتم على ماهو عليه حتى وان استعنا بنواب من البرلمان الياباني, اما البعض الآخر فكان يستميت دفاعا عن الصوت الواحد والحكومه.. وكانوا من الشيعه الطيبين.. كنت استغرب من دفاعهم المستميت عن الحكومه وذمهم للمعارضه.. اللي على قولتهم (سبب تخلف الكويت بكل المجالات والسبب بتأخير المشاريع).. احد الاصدقاء "المطبلين" للحكومه والشيوخ وهو عيمي شواربه لي رقبته, قال لي بالحرف الواحد: "اذا ما قلنا حق دبي استريحي احلق شواربي" , "الخير جدام انطر بس انت انطر انطر".. مرت شهور على هالمجلس والحكومه.. وانا مستريح مافي بوادر اصلاح ولا تنميه ولا مدن صناعيه ولا مركز مالي ولا مركز مالك.. المعارضه مو موجوده علشان تعطل المشاريع الحيويه ولا موجوده علشان تستجوب الوزراء المساكين وما تخليهم يشتغلون .. ولا اهي موجوده علشان تمشي شغل ربعها بالوزارات.. وين الخلل عيل؟ احلق شنبك يا حبيبي